钦定古今图书集成/理学汇编/经籍典/第153卷 > 朱子全书二 > 《烝民》
## 钦定古今图书集成/理学汇编/经籍典/第153卷 > 朱子全书二 > 《烝民》

问：“《烝民》诗解云：‘仲山甫盖以冢宰兼太保’。何以知之？”
曰：“其言‘式是百辟’，则是为宰相可知。其曰‘保兹天子，
王躬是保’，则是为太保可知。此正召康公之旧职，
‘既明且哲，以保其身’。”曰：“‘只是上文‘肃肃王命，仲山甫
将之邦国’。若否。仲山甫明之’，便是明哲。所谓明哲者，
只是晓天下事理，顺理而行，自然灾害不及其身，可
以保其禄位。”今人以邪心读《诗》，谓明哲是见几知微，
先去占取便宜。如扬子云说“明哲煌煌，旁烛无疆，逊
于不虞，以保天命”，便是占便宜底说话，所以他一生
被这几句误。然明哲保身，亦只是常法。若到那舍生
取义处，又不如此论。〈以上语类二条〉